DNA ขายเงินลงทุนบ.ย่อยช่วย Q3/59 ขาดทุนลดลง
DNA ขายเงินลงทุน บ.ย่อย ช่วย Q3/59 ขาดทุนลดลง มาที่ขาดทุน 91.95 ลบ. ขาดทุนลดลง 27% จากปีก่อนที่ขาดทุน 127 ลบ. ขณะที่ 9 เดือนแรก ขาดทุน 141.12 ลบ. ขาดทุนลดลง 41% จากปีก่อนที่ขาดทุน 243 ลบ.
15 พ.ย. 2559

บริษัท ดีเอ็นเอ 2002 จำกัด (มหาชน) หรือ DNA รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 91.95 ล้านบาท หรือขาดทุนสุทธิ 0.0174 บาทต่อหุ้น ขาดทุนลดลง 27.80% จากช่วงเดียวกันของปีก่อนที่มีผลขาดทุนสุทธิ 127.34 ล้านบาท หรือขาดทุนสุทธิ 0.0251 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 141.12 ล้านบาท หรือขาดทุนสุทธิ 0.0267 บาทต่อหุ้น ขาดทุนลดลง 41.97% จากช่วงเดียวกันของปีก่อนที่มีผลขาดทุนสุทธิ 243.18 ล้านบาท หรือขาดทุนสุทธิ 0.0518 บาทต่อหุ้น
โดยกำไรในไตรมาส 3/59 ที่ขาดทุนลดลงจากช่วงเดียวกันของปีก่อนเนื่องจาก บริษัทมีต้นทุนและค่าใช้จ่ายในการขายและบริหารลดลง นอกจากนี้ ยังมีรายได้จากการขายเงินลงทุนในบริษัทย่อย